open-index/open-wikipedia-markdown huggingface dataset:
Rune Skjærvold

**Rune Skjærvold** (født 13. september 1974 i Trondheim) er en norsk håndballspiller. 

Rune Skjærvold begynte håndballkarrieren i Kolstad IL i Trondheim, og fikk sin debut i eliteserien  med Stavanger IF da han flyttet til Stavanger i 1995. I 1997 dro han tilbake til moderklubben Heimdal, men dro tilbake til Stavanger etter ett år, og spilte for Viking Håndball. I 2002 dro han til utlandet, til den tyske bundesligaklubben TUSEM Essen. Etter to år dro han tilbake til Heimdal. 

Sommeren 2003 dro så Skjærvold til den danske toppklubben Bjerringbro-Silkeborg. Fra 2004 spilte han to år for AaB Håndbold i Aalborg, før han i 2006 dro tilbake til Norge og Stord Handball i eliteserien. Der spilte han til 2011. I slutten av sin karriere spilte han et par kamper for Kolstad Håndball.

Skjærvold har spilt 110 landskamper og skåret 227 mål for Norge.

## Referanser


## Eksterne lenker
* Profil av Skjærvold på Horges Håndballforbunds nettsider
* Hjemmeside Stord Handball
Jevgenij Berzin

**Jevgenij Berzin** (russisk: Евгений Берзин) (født 6. juni, 1970 i Vyborg, Russland) er en tidligere russisk landeveissyklist som i 1994 vant både Giro d'Italia og Liège-Bastogne-Liège. Som 24 år-åring i 1994, ble han spådd en lysende karriere innen sykkelsporten, men han klarte aldri å helt leve opp til forventningene. I 1995 kom han på andreplass i Giro d'Italia. I 1996 vant han startetappen i Tour de France. I 2005 la han opp som profesjonell syklist. 
Han fikk startnekt i Giro d'Italia i 2000 pga. for høye blodverdier.

## Høydepunkter
*  Giro d'Italia (1994)
* Liège-Bastogne-Liège (1994)
* Giro dell'Appennino (1994)
* Euskal Bizikleta (1995)
* Vinner av første etappe Tour de France (1996)
* to dager i Gul trøye (Tour de France) (1996)
* fire etappeseirer i Giro d'Italia
* 19 dager i Rosa trøye (Giro d'Italia)

## Referanser


## Eksterne lenker
* 
* Profil hos Protours.no
Antihelt

En **antihelt** er et litterært begrep som beskriver en viktig person i en fortelling som mangler en eller flere av de egenskapene som en tradisjonell helt har, som mot, styrke, måtehold, kjærlighet, godhet og/eller evnen til å dømme rettferdig. En antihelt kan også karakteriseres ved sin bruk av uheroiske metoder for å nå fram til et mål. Vedkommende kan for eksempel gå inn for tortur av «de onde» for å få oppfylt et «godt» mål. 

Antihelten har vært beskrevet som tilhørende en romantisk tradisjon. Begrepet *antihelt* ble først brukt i 1714, i verk som Denis Diderot's *Rameaus nevø*.

Jack Bauer fra TV-serien ''24'',  Dexter Morgan fra TV-serien ''Dexter'' og Homer Simpson fra animerte TV-serien *[[The Simpsons]]*, Edmund Blackadder i *[[Sorte Orm]],* samt Lisbeth Salander fra Millennium-trilogien er eksempler på antihelter. I visse sammenhenger er det lettere for mottakeren å identifisere seg med antihelter enn de tradisjonelle heltene.

## Referanser


## Eksterne lenker
*Antihelt; fra Bibliotekarstudentens nettleksikon om litteratur og medier (pdf-fil)
Adam Bergman

**Adam Bergman** (født 30. august 1980) er en tidligere amerikansk landeveissyklist, som i 2002 testet positivt på EPO. I juli 2004 innrømmet han å ha brukt EPO.

## Referanser
Otto Dietrich

**Otto Dietrich** (født 31. august 1897 i Essen, død 22. november 1952 i Düsseldorf) var tysk nazist, statsviter og SS-general. Han var pressesjef for det nasjonalsosialistiske Tyskland og en av Hitlers betrodde medarbeidere. 

Dietrich fikk Jernkorset (1. klasse) for sin innsats under den første verdenskrig.  Etter krigen studerte han på universitet i München, Frankfurt am Main og Freiburg og kom ut med doktorgrad i statsvitenskap i 1921.

Dietrich var en sterk tilhenger av nasjonalsosialismen og ble medlem av NSDAP i 1929. Han ble pressesjef for partiet i 1931. Han ble medlem i SS året etter og innen 1941 var han avansert til Obergruppenführer. Arbeidet hans som pressesjef overlappet arbeidet til Joseph Goebbels og det skal ha ført til store uoverensstemmelser mellom dem.

Etter krigen ble han stilt for retten for en underdomstol under Nürnbergprosessene og dømt for forbrytelser mot menneskeheten og for å ha vært medlem av en kriminell organisasjon (SS). Han ble dømt til syv års fengsel, men ble løslatt allerede i 1950. 

## Bibliografi
* *Mit Hitler in die Macht*. 1933.
* *Die philosophischen Grundlagen des Nationalsozialismus. Ein Ruf zu den Waffen deutschen Geistes*. efterord av Alfred-Ingemar Berndt. Ferdinand Hirt, Breslau 1935.
* *Der Führer und das deutsche Volk*. 1936
* *Weltpresse ohne Maske*. 1937.
* *Das Wirtschaftsdenken im Dritten Reich*. 1937.
* *Auf den Straßen des Sieges. Mit dem Führer in Polen*. 1939.
* *Zwölf Jahre mit Hitler*. 1955.

## Referanser


## Eksterne lenker
*
Kaia Fjeldstad

**Kaia Fjeldstad** (født **Ruud Solem**; 22. desember 1983 i Oslo) er en norsk tidligere fotballspiller. I mesteparten av sin aktive karriere spilte hun i Vålerenga eller Røa.

Hun er gift med tidligere ishockeyspiller, Jonny Fjeldstad siden 2012. De har to barn sammen.

## Karriere
Fjeldstad begynte sin karriere i  Høybråten og Stovner IL før hun som 16-åring i 2000 dro til Vålerenga. Ruud Solem, som kommer fra Furuset, studerte idrettsfag ved Bjerke videregående skole fra 1999 til 2002. Da Vålerenga ikke lyktes i å rykke opp og heller ikke i 2001- eller 2002-sesongen lyktes å bli et stabilt godt lag, dro Fjeldstad til Røa. Til bladet «Avspark» sa hun da:
:*-Røa har vært den store fienden så lenge jeg kan huske. Vålerenga ville gjerne beholde meg. Men for å utvikle [meg] videre måtte jeg gjøre noe. Jeg syntes både det sportslige og [det] sosiale i Røa virket veldig bra. (...) Men jeg forventer ikke mye spilletid. Det tar jeg som en bonus. Jeg er forberedet på å sitte på benken en del i år.*

Slik gikk det imidlertid ikke. I første sesong for Røa, 2003-sesongen, spilte Fjeldstad samtlige kamper bortsett fra én, og samtlige fra start. Den første halvdelen av 2004-sesongen var også Ruud Solem relativt sikker, men i høstsesongen måtte hun flere ganger vike plass for Marthe Braavold Johansen, og hun hadde flere innhopp enn starter det halvåret. Hun kom innpå i finalen i cupen det året, og ble både serie- og norgesmester med Røa. 2005-sesongen fikk Ruud Solem spille for det meste fra start, men hun valgte likevel etter sesongslutt å gå tilbake til Vålerenga. Fjeldstad uttalte til klanen.no at «– Det var dårlig stemning i laget, vi trodde ikke lengre på at vi kunne vinne.» om Røas 2005-sesong. Ruud Solem var med på å prøve å heve Vålerenga, men det endte på en femteplass. Riktignok var to av lagene foran andrelag, blant annet Røa 2, og dermed var Vålerenga effektivt på tredjeplass, men bare andreplassen ga opprykkskvalifisering. Etter 2006-sesongen bestemte Fjeldstad seg for å satse igjen. Hun vurderte Team Strømmen eller Røa. og endte opp med sistnevnte, der hun var med på å vinne serien for andre gang.

## Se også
* Liste over kjente elever ved Bjerke videregående skole

## Referanser


## Eksterne lenker
* Røas utøverprofil
* Klanens utøverprofil
Anna Tsjakvetadze

**Anna Dzjambulilovna Tsjakvetadze** (russisk: *Анна Джамбулиловна Чакветадзе*; født 5. mars 1987 i Moskva) er en russisk profesjonell tennisspiller med georgiske aner. Åtte år gammel startet hun å spille tennis. Tsjakvedtadze har slitt etter at hun i 2007 ble brutalt ranet samt bundet i sitt hjem i Moskva. Hun var per 12. september 2008 rangert som den niende beste tennisspilleren i verden.

## Meritter
* 2007: Kom til semifinalen i US Open
* Har vært rangert så høyt som nummer fem i verden
* Har vunnet syv WTA-turneringer, deriblant Kremlin Cup i Russland
* Har per 12. september 2008 spilt inn mer enn tre millioner dollar i premiepenger og medvirket i tallrike reklamer.

## Referanser

## Eksterne lenker
* 
*
Shahar Peer

**Shahar Peer** (hebraisk: שחר פאר; født 1. mai 1987 i Jerusalem) er en israelsk profesjonell tennisspiller.

Hun var sammen med Victoria Azarenka fra Belarus i damedoublefinalen i Grand Slam-turnering Australian Open 2008. De tapte for søstrene Alona og Katerina Bondarenko fra Ukraina.

## Referanser


## Eksterne lenker
* 
*
The Birds

**The Birds** kan være flere ting:

* The Birds (band), britisk band
* The Birds (opera)
* Fuglene, skrekkfilm

Se også:
*The Byrds, amerikansk band
Carambole (film)

***Carambole*** er en svensk kriminal-thriller fra 2005 regissert av Daniel Lind Lagerlöf. Filmen er basert på Håkan Nessers kriminalroman *[[Carambole (bok)|Carambole]]*. Hovedrollene spilles av Sven Wollter, Eva Rexed, Thomas Hanzon og Peter Andersson.

I 2006 kom en oppfølger kalt *[[Moreno och tystnaden]]*.

## Handlingen
Van Veeteren har egentlig pensjonert seg fra kriminalpolitiet og sysler med sitt antikvariat. Men ved en smitteulykke blir en 14-årig gutt drept og seinere i forbindelse med dette blir også Van Veeterens sønn, Erich myrdet, og Van Veeteren bestemmer seg for å medvirke under etterforskningen. Denne avslører saker om hans sønn som Van Veeteren ikke hadde noen aning om.

## Rolleliste
* Sven Wollter – Van Veeteren
* Eva Rexed – Eva Moreno
* Thomas Hanzon – Münster
* Philip Zandén – Kommissarie Reinhardt
* Josef Säterhagen – Erich Van Veeteren
* Thomas Oredsson – Rooth
* Tobias Aspelin – Jung
* Sven Angleflod – Krause
* Peter Andersson – Pieter Clausen
* Kajsa Reingardt – Vera Miller
* Frida Westerdahl – Marlene
* Chatarina Larsson – Ulrike Fremdli
* Karin Knutsson – Synn
* Thomas Widman – Keller
* Jarinja Thelestam Mark – Jana Van der Hoof
* Bengt C.W. Carlsson – Otto Gerlach
* Dag Elfgren – Rupold Menster
* Daniela Svensson – Ansatt i biljardhallen  
* Håkan Nesser – Overvåkeren Erichs overvåker 
* Anette Norberg – Eieren av biljardhallen

## Referanser


## Eksterne lenker
*
Viktoryja Azarenka

**Viktoryja Fjodarawna Azarenka** (belarusisk: *Вікторыя Фёдараўна Азарэнка* russisk: *Виктория Азаренко – Viktorija Azarenko*; født 31. juli 1989 i Minsk) er en belarusisk tennisspiller.

Azarenka har vunnet tre Grand Slam-titler. Sammen med Maks Mirny vant hun mixeddoublefinalen i US Open i 2007. De beseiret Leander Paes fra India og Meghann Shaughnessy fra USA med 6-4, 7-6 i finalen. I Australian Open 2012 gikk hun for første gang helt til finalen i en Grand Slam-turnering, der hun slo Marija Sjarapova 6–3, 6–0. Med denne seieren overtok hun samtidig Caroline Wozniackis plass på toppen av tennisens verdensranking.

Azarenka spilte med Shahar Peer fra Israel i damedoublefinalen i Grand Slam-turneringen Australian Open 2008. De tapte til søstrene Aljona og Kateryna Bondarenko fra Ukraina.

## OL-medaljer
* 2012  London -  **Gull** i tennis, mixed-double  Belarus
* 2012  London -  Bronse i tennis, single damer  Belarus

## Grand Slam-titler
*  **[[US Open (tennis)|US Open]]:**
** Mixed double 2007 (sammen med Maks Mirny)
*  **[[French Open]]:**
** Mixed double 2008 (sammen med Bob Bryan)
*  **[[Australian Open]]:**
** Single damer 2012 (hun beseiret Marija Sjarapova med 6-3, 6-0 i finalen)
** Single damer 2013 (hun beseiret Li Na med 4–6, 6–4, 6–3 i finalen)

## Karrièrestatistikk

### Grand Slam-finaler
#### Singles: 1 (1-0)

#### Doubles: 3 (0–3)

#### Mixed Doubles: 3 (2–1)

### Tidslinje resultater Grand Slam-turneringer
**OBS: Lenkene i tabellene går til Wikipedia på engelsk** 

## Referanser


## Eksterne lenker
* 
* 
* 
*
Vysokovsk

**Vysokovsk** (russisk: Высоко́вск) er en by i Moskva oblast i Russland. Den ligger rundt 100&nbsp;km nordvest for Moskva. Innbyggertall: 10&nbsp;800 (2005 est.), 10&nbsp;950 (folketelling 2002), 11&nbsp;611 (folketelling 1989).

Vysokovsk ble grunnlagt i 1879. I forbindelse med byggingen av en tekstilfabrikk ble to mindre bosetninger opprettet: *Vysokoje* (russisk: Высо́кое) og *Novyj Bazar* (russisk: Но́вый База́р). De vokste etter hvert sammen til en mindre by, som i 1928 fikk navnet *Vysokovskij* (russisk: Высоко́вский). Den fikk bystatus og sitt nåværende navn, Vysokovsk, i 1940.

## Referanser
Lucie Šafářová

**Lucie Šafářová** (født 4. februar 1987 i Brno) er en tsjekkisk profesjonell tennisspiller.

Hun har vunnet én Grand Slam-tittel, da hun vant double for damer i Australian Open 2015 sammen med Bethanie Mattek-Sands. Hun har også spilt i en finale i single i en Grand-Slamturnering. Hun tapte finalen i French Open 2015 til Serena Williams med 3-6, 7-6, 2-6

## Grand Slam-titler
*  **[[Australian Open]]
** Double damer – [[Australian Open 2015|2015]] (sammen med [[Bethanie Mattek-Sands]])
*  **French Open:'''
** Double damer 2015 (sammen med Bethanie Mattek-Sands)

## Referanser


## Eksterne lenker
* 
*
AEGIS (Ragnarok Online)

**AEGIS** er programvare utviklet av koreanske Gravity Corporation for å kjøre Ragnarok Online spillserverne. Crackere har ved flere anledninger greid å få tilgang til AEGIS gjennom misbruk av sikkerhetshull.

Programmet består av fire separate hovedenheter:
*Inter Server – ansvarlig for private meldinger mellom brukerne og laugene, samt synkronisering mellom serverne
*Zone Server  – ansvarlig for spilldynamikken
*Character Server – ansvarlig for brukernes figurer
*Account Server – ansvarlig for at verifisere informasjonen i brukerdatabasen (f.eks. betalingsstatus)

Programvaren ble stjålet allerede under betaversjonen av Ragnarok Online da kinesiske servere ble angrepet gjennom et sikkerhetshull i Internet Information Services. Gruppen Apez regnes for å ha hatt en sentral rolle, og ønsket angivelig å bruke AEGIS for å høyne kvaliteten på server-emulatorene. Tre såkalte private servere ble konfigurert med AEGIS-programvaren, men det ble holdt skjult at disse benyttet seg av AEGIS-teknologien. Senere ble AEGIS ved et uhell delt offentlig, og i løpet av kort tid ble programvaren spredd til privatpersoner over hele verden.

Til tross for at AEGIS blir omtalt som profesjonelt arbeide, har de lekkede versjonene vist at programvaren har en simpel og ineffektiv struktur.

Utviklerne ble tvunget til å forlate firmaet, da det ble overtatt av Samsung Electronics. De fleste av de originale utviklerne arbeider nå på et nytt prosjekt, Granado Espada.
Li Na (tennisspiller)

**Li Na** (født 1982) er en tidligere tennisspiller. 

Li Na vant French Open 2011 og ble med det den første tennisspilleren fra Asia til å vinne en Grand Slam-tittel.

Hun trakk seg fra tenniskarrieren i september 2014 på grunn av kneskader.

## Grand Slam-tittel
*  **[[French Open]]:**
** Single kvinner – 2011 (hun beseiret Francesca Schiavone med 6-4, 7–6 i finalen).
*  **[[Australian Open]]:**
** Single kvinner – 2014 (hun beseiret Dominika Cibulková med 7-6, 6–0 i finalen).

## Referanser


## Eksterne lenker
*
Britannia Hotel

**Britannia Hotel** er et hotell i Dronningens gate 5 i Trondheim. Hotellet åpnet i 1870 og er ansett som et av Trondheims beste. Det åpnet igjen 1. april 2019 etter å ha vært stengt for en omfattende oppussing fra sommeren 2016. I 2025 ble hotellet fredet av Riksantikvaren i henhold til Kulturminneloven.

## Bakgrunn

Hotellet åpnet i 1870. Dagens hovedbygning ble tegnet av arkitekt Karl Norum og stod ferdig i 1897. Britannia er et 5-stjerners hotell og har 257 rom og suiter. Hotellet rommer også den kjente restauranten Palmehaven, en speilsal, salonger, kurs- og konferansefasiliteter samt fire restauranter og to barer.

Blant kjente personer som har bodd på hotellet, er keiser Vilhelm II av Tyskland, dronning Elizabeth, kong Chulalongkorn av Thailand, kong Oscar II, kong Haakon VII, kong Olav V, kong Harald V, dronning Sonja, Fridtjof Nansen,  Jay-Z og Beyoncé, Justin Bieber og kona Hailey Bieber.

Britannia samarbeidet fra 2013 med Thon Hotels; tidligere var hotellet i en periode tilknyttet Rica Hotels. Britannia Hotel ble kjøpt av Odd Reitan i 2015.

## Dagens hotell
### Oppussing
Hotellet ble i juli 2016 stengt for en større oppussing. Deler av bygningen var i svært dårlig stand. Blant annet var deler av bærebjelkene så svekket at de kunne falt ned innen 10–15 år. Renovasjonen av hotellet tok nær tre år, og anslått kostnad er 1,2 milliarder kroner. Åpning etter oppussing var 1. april 2019. Hotellet er medlem av kjeden *The Leading Hotels of the World.* Kjeden består av over 400 hoteller i 80 land. Kun Hotel Continental er ellers medlem i Norge.

### Palmehaven

Palmehaven er en av Trondheims mest kjente restauranter og sto ferdig i mai 1918. Den har en kapasitet på 300 personer i bankett. Den er bygget med en hvelving som en stjernehimmel, og inneholder en maurisk have. Ved renoveringen er Palmehaven i hovedsak bevart som den var, men det er ikke lenger glasstak. Derimot er det en himling med «liksomstjerner».

### Britannia Spa

Under den store oppussingen av Britannia Hotel ble det også bygget et nytt spa på hotellet som har fått navnet Britannia Spa. Spa-avdelingen inneholder et innendørs badebasseng, boblebad, flere badstuer og behandlingsrom. Siden åpningen i 2019 har Britannia Spa fått veldig gode tilbakemeldinger og de har blitt kåret til Norges beste spahotell av flere nettaviser og reisemagasiner.

### Fredning

Britannia hotell ble fredet av Riksantikvaren i mai 2025, med bakgrunn i Kulturminneloven. Det er første hotell nord for Dovre som blir fredet.

## Referanser


## Eksterne lenker
* Britannia Hotels nettsted
Thomas Nordahl

**Thomas Nordahl** (født 6. mai 1958 på Stange i Hedmark) er en norsk pedagogikkforsker. Han er professor og leder av Senter for praksisrettet utdanningsforskning ved Høgskolen i Innlandet. 

Nordahl tok hovedfag i pedagogikk ved Universitetet i Oslo i 1988, og doktorgraden i (dr.polit.) i pedagogikk i år 2000. Nordahl har tidligere arbeidet i som forsker ved Norsk institutt for forskning om oppvekst, velferd og aldring (NOVA).  

Han har også vært en av initiativtakerne til utvikling av den pedagogiske arbeidsmodellen LP-modellen. Nordahl har formidlet forskningsresultatene til skoleforskeren John Hattie i Norge. Han har vært prosjektleder for to delprosjekter i evalueringen av Kunnskapsløftet. Han har markert seg som en kritiker av nye pedagogiske trender som aldersblandede grupper, «ansvar for egen læring», baseskoler, stasjonsundervisning og gruppeinndeling ut fra faglig nivå, som han mener er *«direkte skadelig for noen elevgrupper»*.

Nordahl har gitt ut en rekke bøker om tilpasset opplæring sammen med tidligere førsteamanuensis og psykolog Terje Overland.

## Bibliografi
* 2021: Tilpasset opplæring og inkluderende støttesystemer. Medforfatter Terje Overland. Gyldendal Akademisk. ISBN 9788205541764
* 2015: *Tilpasset opplæring og individuelle opplæringsplaner*. Medforfatter Terje Overland. Gyldendal Akademisk. ISBN 978-82-05-47366-9
* 2013: *Rett og plikt til opplæring. Om fravær og deltakelse i skolen*. Medforfatter Terje Overland. Fagbokforlaget ISBN 9788245011289
* 1997: *Individuelle opplæringsplaner. Om tilpasset opplæring i en inkluderende skole*, medforfatter Terje Overland, Ad Notam Gyldendal
* 2010 *Eleven som aktør – Fokus på elevens læring og handlinger i skolen* Universitetsforlaget 1. utgave 2002, 2. utgave 2010 ISBN 9788215016009
* 2007 *Hjem og skole – Hvordan skape et bedre samarbeid?* Universitetsforlaget ISBN 9788215007670

## Referanser


## Eksterne lenker
* 
*  
*  NRK nett-tv reportasje og intervju med Thomas Nordahl Lørdagsrevyen 22.01.2011
Tråg

Et **tråg** er i meteorologi et langstrakt område med forholdsvis lavt atmosfærisk trykk som løper ut fra et lavtrykk. Tråg har et v-formet isobarmønster. Tråg er gjerne ustabile i vertikal retning og danner fronter på tvers av isobarlinjene. Tråg er det motsatte av en (høytrykks-)rygg.

Begrepet brukes noe ulikt i forskjellige deler av verden, siden det er forskjellige varianter av tråg som er vanlig på de respektive stedene. I Norge brukes uttrykket tråg hovedsakelig om bygelinjene som oppstår bak en kaldfront. Slike byger oppstår ofte om vinteren når kald arktisk luftstrøm kommer over varmt hav.

## Eksterne lenker
* Tråg på Metlex
Anastasija Myskina

**Anastasija Andrejevna Myskina**, (russisk: Анастасия Андреевна Мыскина, født 8. juli 1981 i Moskva) er en russisk profesjonell tennisspiller.

## Grand Slam-titler
*  **[[French Open]]:**
** Single damer 2004 (hun beseiret Elena Dementieva med 6-1, 6-2 i finalen))

## Referanser


## Eksterne lenker
*
Suzanne Pleshette

**Suzanne Pleshette** (1937–2008) var en amerikansk skuespiller, kjent fra filmen *[[Fuglene]]* (1962) og tv-serien *[[The Bob Newhart Show]].* 

Hun medvirket i over 100 film- og tv-produksjoner i løpet av karrieren. 

Pleshette filmdebuterte i komedien *The Geisha Boy* (1958) og medvirket deretter i filmer som blant annet *[[40 Pounds of Trouble]]* (1962), *[[Fuglene]]* (1962), *[[A Distant Trumpet]]* (1964), *[[Fate Is the Hunter (film)|Fate Is the Hunter]]* (1964), *[[Youngblood Hawke]]* (1964), *[[A Rage to Live]]* (1965), *[[The Ugly Dachshund]]* (1966), *[[Nevada Smith]]* (1966), *[[Mister Buddwing]]* (1966), ''Gull og grønnskollinger'' (1967), ''The Power'' (1968), ''Hvis det er tirsdag, må vi være i Belgia'' (1969),  (1969), *[[Support Your Local Gunfighter]]* (1971), *[[The Shaggy D.A.]]* (1976), *[[Hot Stuff (film 1979)|Hot Stuff]]* (1979) og *[[Oh, God! Book II]]* (1980).

Hun tv-debuterte i 1958 i en episode av kriminalserien *Decoy.* Fra 1972 til 1978 hadde hun en fast rolle i komiserien *[[The Bob Newhart Show]]* (1972–78). Hun hadde også faste roller i kortlivede serier som *Maggie Briggs* (1984), *Bridges to Cross* (1985), *Nightingales* (1989), *The Boys Are Back* (1994–1995) og *Good Morning, Miami* (2002–2003). Hun huskes også fra rollen som drapsvitnet i *[[Columbo]]*-episoden «Dead Weight» fra 1971 og har ellers hatt gjesteopptredener i kjente tv-serier som *[[Alfred Hitchcock presenterer|Alfred Hitchcock Presents]]* (1960), *[[Dr. Kildare (TV-serie)|Dr. Kildare]]* (tre episoder, 1961–1964), *[[Jaget]]* (to episoder, 1964–1965), *[[The Wild Wild West]]* (1965), *[[Kruttrøyk]]* (1970), *[[Ironside]]* (1971), *[[Bonanza]]* (1972) og *[[Will & Grace|Will and Grace]]* (tre episoder, 2002–2004) (som var hennes siste tv-opptreden). Hun har også medvirket i en rekke tv-filmer, deriblant *Hunters Are for Killing* (1970), *I fullt dagslys* (1971) og *Kojak: The Belarus File* (1985).

Pleshette ble født i New York av jødiske foreldre som begge arbeidet innen byens teatermiljø.

Hun vant hun en Laurel Award i 1963 for sin innsats i *[[Fuglene]]*. I 2008 fikk hun en stjerne på Hollywood Walk of Fame (posthumt).

Pleshette døde av lungekreft i 2008, 70 år gammel.

## Referanser


## Eksterne lenker
* 
* 
*
Tidlig renessansemaleri

**Tidlig renessansemaleri** danner en bro mellom middelalderkunsten og renessansekunsten i den europeiske kunsthistorie.

To områder i Europa var kunstnerisk aktive i denne perioden. I første omgang Italia, og senere Nord-Europa, særlig Flandern. Renessansen betraktes å ha nådd Nord-Europa sent på 1400-tallet, tidlig mot 1500-tallet. Det vil si at mesteparten av den tidlige renessansekunsten i Nord-Europa ble laget mellom 1420 og 1550.

## Motiver og symbolisme
Kunstverkene i denne perioden består hovedsakelig av religiøse motiv, og kirken var hovedoppdragsgiver for disse kunstnere. Jacobus de Voragines *Den Gyldne Legende* (1260) har vært en inspirasjon for den religiøse symbolisme. Også verdslige motiv ble utført, men ofte religiøst eller mytologisk fremstilt.

## Teknikk
*Benyttelsen av perspektiv: Den første store behandlingen av et maleri som et vindu inn i rommet tilsynekom i verkene til Giotto på begynnelsen av det 14. århundre. Sentralperspektivet ble først oppfunnet senere, av Filippo Brunelleschi og Leon Battista Alberti, og videreført innen maleriet av Masaccio. I tillegg til å gi en mer realistisk fremstilling av kunsten, resulterte sentralperspektivet i at flere renessansekunstnere lagde flere malerier.
Lennart Svedberg

**Lennart Svedberg**, kalt «Lill-Strimma», (født 29. februar 1944 i Östrand, Timrå, død 29. juli 1972) var en svensk ishockeyspiller som spilte back.

Lill-Strimma startet sin karriere i Wifsta/Östrands IF som forward og spilte forward i Grums IK, men etter at han kom til Brynäs IF ble han omskolert til back.

Han spilte 125 landskamper og 278 matcher i Allsvenskan, der han i 1964 ble svensk mester med Brynäs. I VM var han med på sølvlaget i 1969 og 1970 samt bronse 1971. Under turneringene 1969 og 1970 ble han utvalgt til beste back.

Han omkom i en trafikkulykke i juli 1972.

## Klubber
* Wifsta/Östrands IF 1960-1962 (som senere ble Timrå IK)
* Grums IK 1962-1963
* Brynäs IF 1963-1967
* Mora IK 1967-1969
* Timrå IK 1969-1972

* I 1968 spilte "Lill-Strimma" en treningsmatch med CSKA Moskva mot Dynamo Moskva under den legendariske russiske hockeytreneren Anatolij Tarasov.
* I 1969 deltok "Lill-Strimma" på en treningsleir med Detroit Red Wings, og ble tilbudt kontrakt, som han dog takket nei til. 

## Meritter
* SM-gull 1964
* VM-sølv 1969, 1970
* VM-bronse 1965, 1971

## Referanser


## Eksterne lenker
*
Morten Jentoft

**Morten Jentoft** (født 1956) er en norsk journalist og sakprosaforfatter som var ansatt i NRK i over 40 år. Han befattet seg primært med utenriksstoff og var kringkasternes korrespondent i Russland i to perioder. Han har skrevet flere bøker om Russland og den kalde krigen.

Jentoft ble født i Bergen. Han er utdannet journalist ved Møre og Romsdal distriktshøgskole, Volda og tok grunnfag i samisk historie ved Universitetet i Tromsø. 

Han startet yrkeskarrieren som industriarbeider ved Årdal og Sunndal Verk  i Årdal (1977–1980). 

I 1983 ble han ansatt i NRK Finnmark. Han var kanalens korrespondent i Russland i to perioder (1996–2000 og 2014–2018). Han snakker blant annet samisk, russisk og finsk, og har derfor vært benyttet av NRK som ekspertise og utsendt medarbeider i Finland, Polen, Russland og andre land i det tidligere Sovjetunionen. Han gikk av med pensjon høsten 2024. 

Han har skrevet flere bøker om kontakten mellom nordmenn og russere i nordområdene. Hans  bok, *Radio Moskva* (2012), handler om den norske redaksjonen i sovjetisk og russisk radio fra 1938. I 2018 utgav han boka *Finland 1918* om Den finske borgerkrigen. I 2020 kom boken *I grenseland*, om fengslingen og dommen mot Frode Berg i Russland. 

I sine yngre år var ham medlem av Årdal visegruppe, hvor han spilte fele. 

## Bibliografi
*  *Verkebyllen: Om menneskeskjebner og agenter i kald krig*, Tiden (skrevet sammen med Odd Isungset)
*  *De som dro østover: Kola-nordmennenes historie*, Gyldendal 
*  *Mennesker ved en grense: En beretning om folk i Øst-Finnmark i historiens drama*, Gyldendal
*  *Døden på Kola*, Gyldendal 
*  *Radio Moskva*, Gyldendal 
*  *Finland 1918 – Den finske borgerkrigen og nordmennene som var vitne til den*, Gyldendal
*  *I Grenseland – Historien om Frode Berg og livet på innsiden av norsk etterretning og russiske fengsler*, Gyldendal
*  *Finland – vår utsatte nabo. Nordmenn og finner i krig og fred.*, Gyldendal

## Referanser
Marit Christensen

**Marit Christensen** (1948–2022) var en norsk journalist, programleder, sakprosaforfatter og foredragsholder som var ansatt i NRK i en årrekke. Hun arbeidet mye med utenriksstoff og var blant annet NRKs korrespondent i Moskva. Hun ble under denne tiden kjent under kallenavnet «Moskva-Marit». Christensen arbeidet også med kultur- og underholdningsprogrammer, og skrev flere biografier.

## Liv og virke
Hun var utdannet cand.mag. med russisk, folkeminnevitenskap og etnografi. Med statsstipend tilbrakte hun i 1972 noe tid i den sovjetiske byen Voronezj. I 1977 gikk hun ut av Norsk journalisthøgskole.

Hun sang som barn i NRKs jentekor og fikk jobb der 1977, blant annet i nyhetsavdelingen og politisk avdeling. I 1984 etterfulgte hun Hans-Wilhelm Steinfeld som NRKs korrespondent i Moskva. Hun var også korrespondent i København 1993–1994, redaksjonssjef i NRKs magasinredaksjon (*[[Dagsnytt 18]]*, *[[Ukeslutt]]*, *[[Søndagsavisen]]*) 1995–1997, faktaredaktør 1997–1999, og virket ellers som redaktør og programleder i NRK Fjernsyn. Sammen med Per Ståle Lønning ledet hun lørdagsunderholdningsprogrammet *[[For galleriet]]* på NRK 1991–1992.  Hun ledet det daglige aktualitetsprogrammet *[[Apropos (TV-program 1998)|Apropos]]* på NRK2 1998–1999. 

Fra 2005 arbeidet hun med forskningsprosjektet «Personfokusering i massemediene», og sammen med professorene Lars Weisæth og Ragnar Waldahl utviklet hun et diagnoseverktøy for «medieoffer-syndrom».

I 2011 utga hun en selvbiografi.

## Utgivelser
* 1994: *Smirre* (biografi) – skrevet sammen med Vladimir Smirnov
* 2000: *Målrettet. Til topps med [[Marit Breivik]]* (biografi)
* 2011: *Liv i bilder* (selvbiografi), Tanum
* 2012: *Ord kan drepe* (artikkel) i *Gravende journalistikk, Metode, prosess og etikk*
* 2013: *Moren* (biografi), Aschehoug – et portrett av Wenche Behring Breivik, mor til Anders Behring Breivik

## Referanser


## Eksterne lenker
*
Kari-Grete Alstad

**Kari-Grete Alstad** (født 1941) er en norsk journalist. Hun har vært utstasjonert for NRK som korrespondent i Washington, DC (1977–1981), Afrika-korrespondent (1986–1990) og såkalt stringer, også her med NRK som oppdragsgiver i London (2003–2007).

I noen år var hun og kjent som Kari-Grete Mekjan.

## Eksterne lenker
* Biografi hos NRK
Håvard Narum

**Kjell Håvard Narum** (født 1944) er en norsk journalist, historiker og forfatter med lang fartstid i *[[Aftenposten]]* og NRK.

Narum er født i Søndre Land i Oppland (nå Innlandet). Han er utdannet historiker fra Universitetet i Oslo (1965–1972).

Han startet sin journalistiske karriere i *[[Oppland Arbeiderblad]]*. Han var senere utenriksmedarbeider i Norsk Telegrambyrå. Han arbeidet så i NRK der han blant annet var leder for ''Dagsnytts'' politiske redaksjon og utenriksredaksjon. Han har vært utenrikskorrespondent for NRK i Washington, D.C. (sommer 1987-høst 1991) og har arbeidet som politisk kommentator i *[[Aftenposten]]*.

## Bibliografi
* *Hvordan Nordisk Råd ble til* (1972)
* med Henry Valen og Arne Strand: *Velgere på vandring* (1981)
* med Kristofer Narum: *Søndre Land* (1987)
* *Stortingets rolle i norsk utenrikspolitikk* (Atlanterhavskomiteens skriftserie) (1988: 119)

## Referanser
Øystein Singsaas

**Øystein Singsaas** (født 1945) er norsk journalist og statssekretær. Han har vært ansatt i NRK i 25 år, deriblant som redaksjonssjef og korrespondent i Paris. Han har i tillegg jobbet flere år som statssekretær og var til sist kommunikasjonsdirektør ved Ullevål universitetssykehus. 

Han er cand. philol. fra Universitetet i Oslo (1974) med fransk hovedfag og har studert i både USA og Frankrike.  

Singsaas arbeidet i 25 år i NRK i ulike stillinger, deriblant programsekretær, redaksjonssekretær og redaksjonssjef i *[[Dagsnytt]]*, samt i Nyhetsavdelingen i fjernsynet med ansvar for ''Lørdagsrevyen''. Singsaas har også vært utstasjonert som NRKs korrespondent i Paris i perioden 1986–1990. Han var programleder i ''Ungdommens radioavis'' i sine yngre år. 

Han har også vært statssekretær ved Statsministerens kontor under Gro Harlem Brundtlands siste regjering (1992–1996) med ansvar for pressesaker, i tillegg til at han har hatt stillingen som statssekretær i Forsvarsdepartementet (2000–2001). Han var kommunikasjonsdirektør ved Ullevål universitetssykehus (UUS) fra 2004 og til han gikk av med pensjonen i 2007.  

## Bibliografi
* *Meditation ponctuelle: Analyse thématique et stylistique des billets "Au jour le jour" de Robert Escarpit dans le Monde* (Hovedoppgave i fransk, 1974)

## Referansee
Paul-Erik Krogsvold

**Paul-Erik Krogsvold** (født 30. mai 1944, død 17. mai 2016) var en norsk lokalpolitiker. Krogsvold var ordfører i Moss for Arbeiderpartiet i to perioder. Han var ordfører 1991–1995 og 2003–2011.

I 2007 lå Krogsvold an til å miste ordførerkjedet til Tage Pettersen etter at en koalisjon som besto av Høyre, Fremskrittspartiet, Venstre, Kristelig Folkeparti og Pensjonistpartiet fikk 20 av 39 mandater etter kommunestyrevalget 2007. Etter valget brøt Pensjonistpartiets Georg Fiane ut og sikret flertall for Krogsvold som ordfører.

Paul-Erik Krogsvold var lærer og rektor av yrke.

Krogsvold døde 17. mai 2016 etter en tids sykdom.

## Referanser
Kjell Gjøstein Resi

**Kjell Gjøstein Resi** (født 1937) er en norsk journalist som var ansatt i NRK en årrekke. Han har primært befattet seg med utenriksstoff og har blant annet vært NRKs korrespondent i Asia (1971–1975), hvor han rapporterte fra Vietnamkrigen og i Vest-Asia (1977–1979). Han var også i en årrekke journalist i den norske redaksjonen i Deutschlandfunk og var redaksjonsjef for den norske redaksjonen i Deutsche Welles sendinger fra Tyskland. Han har vært mangeårig europakorrespondent i P4. 

I 2017 mottok han Prix Radios hederspris.

## Referanser
Tor Strand (1936–2022)

**Tor Strand** (1936&ndash;2022) var en norsk journalist og sakprosaforfatter som var ansatt i NRK en årrekke. Han befattet seg primært med utenriksstoff og var NRK korrespondent i Moskva, New York og London. Senere var han fjernsynsdirektør.

Han ble ansatt i NRK i 1960 og arbeidet blant annet som NRKs utenrikskorrespondent i Moskva fra 1968 til 1971, i New York på 1970-tallet, og i London til 1987, da Per Øyvind Heradstveit tok over. Han var programdirektør i Fjernsynet fra 1987 og fra 1991 til 1994 var han fjensynsdirektør med det øverste ansvaret for programtilbudet på TV.

## Bibliografi
* *Watergate: Et politisk system i krise* (1974)
* *Stormaktene og avspenningen* (Atlanterhavskomiteens skriftserie - 1977: 36)

## Referanser
Gunnar Høidahl

**Gunnar Høidahl** (født 1943) er en norsk journalist og kringkastingsmann som var ansatt i NRK en årrekke. Her var han korrespondent i Stockholm (1972–1974), i Asia (med base i Hongkong) (1975–1979) og i Beijing (1982–1985), samt utenriksredaktør, nyhetsredaktør, nyhetssjef og sportssjef i *[[Dagsrevyen]]*. Høidahl har også vært president for Eurovisions nyhetsorganisasjon.

## Artikler
* *Aktuelle hendinger i Kina og Japan, og betydningen for utviklingen i Stillehavsområdet* (1987: 2) Atlanterhavkomitéens Sikkerhetspolitiske bibliotek 
## Referanser
Reutov

**Reutov** (russisk: Реутов) er en by i Moskva oblast i Russland. Den ligger 12&nbsp;km øst for Moskva. Innbyggertall: 79&nbsp;100 (2005 est.), 76&nbsp;805 (folketelling 2002).

Reutov ble grunnlagt i 1573 og fikk innvilget bystatus i 1940. Byen er skilt fra Moskva av MKAD og Nosovikhinskoje-motorveien (du trenger bare å gå over gata for å komme dit). Reutov har nå status som vitenskapsby (*[[Naukograd]]* &ndash; russisk: Наукоград)

## Referanser


## Eksterne lenker
*
Eivind Norman Borge

**Eivind Normann Borge** (født 24. februar 1950) er en norsk lokalpolitiker (FrP) som var ordfører i Hvaler kommune mellom 2007 og 2019.

## Referanser


## Eksterne lenker
* 
*
Nils Nilssen

**Nils Nilssen** (født 9. september 1953) er en norsk lokalpolitiker. Nilssen var ordfører i Rømskog for Arbeiderpartiet 2007-2011. Han var varaordfører i perioden 2011-2015.

Nilssen ble i 2007 valgt gjennom et valgteknisk samarbeid mellom Arbeiderpartiet, Kristelig Folkeparti og Fremskrittspartiet. Senterpartiet var den eneste partiet blant de 13 kommunestyrerepresentantene som ikke var en del av styringsflertallet.

## Referanser
Tor Melvold

**Tor Melvold** (født 23. juli 1947) var ordfører i Trøgstad for Arbeiderpartiet i perioden 2007-2011. 

Melvold ble valgt gjennom et valgteknisk samarbeid mellom Arbeiderpartiet, Kristelig Folkeparti, Venstre og Høyre. Senterpartiet mistet også ordførerkjedet etter 85 år som ordførerparti, men vant tilbake ordførerposisjonen ved kommunevalget i 2011. Melvold er varaordfører i Trøgstad fra 2015.

## Referanser
Norsk Zoologisk Forening

**Norsk Zoologisk Forening** (NZF) ble stiftet i 1946 og er en norsk forening som er opptatt av alle dyregrupper, fra insekter og krepsdyr til pattedyr og fugler. Foreningen er åpen for alle som er interessert i zoologi, både fagfolk og legfolk.

NZF utgir medlemstidskriftet «Fauna» fire ganger årlig og har fire lokallag rundt om i Norge: Oslo og Akershus, Rana, Røros og Sørlandsavdelingen. Medlemmer som bor innenfor et lokallags virkeområde blir automatisk medlem av dette lokallaget.

NZF er medlem av Samarbeidsrådet for biologisk mangfold (SABIMA), sammen med sju andre foreninger, og samarbeider med Artsdatabanken om å drive Artsobservasjoner, sammen med fem andre organisasjoner.

## «Fauna»
Medlemstidskriftet «Fauna» kom ut første gang i 1948 og publiserer artikler, småstykker og andre bidrag og nyheter knyttet til zoologi, fortrinnsvis fra Norge. Opplaget er på cirka 1&nbsp;700 hefter, som utgis til medlemmer og abonnenter fire ganger årlig.

## Referanser


## Eksterne lenker
* 
*
Pedro Arrupe

**Pedro Arrupe** (født 14. november 1907 i Bilbao i Spania, død 5. februar 1991 i Roma) var en spansk prest og den 28. generalsuperior for jesuittordenen.

## Liv og virke
### Bakgrunn
Baskeren Prfto Arrupe begynte først på medisinstudiet ved Universitetet i Madrid, men gjorde seg ikke ferdig med det. Han trådte i stedet inn i jesuittordenen i 1927, og fullførte novisiatet i Loyola og begynte så på filosofistudiet i Oña nær Burgos.

Ettersom Franco-regjeringen i Spania oppløste jesuittordenen, måtte han fortsette studiene utenlancs. Det ble i Marneffe i Belgia og i det tyske teologatet i Valkenburg aan de Geul i Nederland. 

### Prest
I 1936 ble han presteviet i Marneffe. Så ble han sendt til St. Mary's College i Kansas City i Missouri i USA og deretter til  Cleveland i Ohio. 

Derfra ble han den 15. oktober 1938 sendt som misjonær til Japan. Til 1940 studerte han språket, og arbeidet i et fattigkvarter i Tokyo. Fra 1940 til 1942 var han sogneprest i Yamaguchi. Fra 1942 virket Arrupe som novisemester i Hiroshima, der han noen år senere opplevde atombombeangrepet. Han befant seg i et solid steinhus noe utenfor totalødeleggelsessonen da bomben falt, og der kunne han og novisene innrette et nødhospital for de overlevende. 

I 1954 ble han viseprovinsial, og da Japan ble opphøyet til selvstendig provins for jesuittene i 1958, ble han første provinsial der.

### Generalsuperior for jesuittordenen
Etter at jesuittordenens 27. generalsuperior Jean-Baptiste Janssens døde i 1964, valgte ordenens generalforsamling Arrupe til hans etterfølger den 22. mai. Det ble hans oppgave å lede orden gjennom omstillingsprosessene etter annet vatikankonsil.

I august 1981 ble han rammet av slag. På det tidspunkt hadde Arrupe allerede forsøkt å innkalle en generalforsamling for å velge en etterfølger. Dette utsatte pave Johannes Paul II, som i stedet innsatte jesuitten Paolo Dezza som sin personlige delegat i spissen for ordenen. Arrupe var selv så syk at han ikke kunne utøve ledelsesembedet. I 1983 fikk ordenen tre sammen for valg av ny jesuittgeneral. Det ble Peter Hans Kolvenbach.

## Verker
 
* Yo viví la bomba atomíca (1952)
* Unser Zeugnis muss glaubwürdig sein. Ein Jesuit zu den Problemen von Kirche und Welt am Ende des 20. Jahrhunderts. Mit einem Vorwort von Karl Rahner. Ostfildern (Schwabenverlag). 2 Auflage 1981.
* Zwiefelhofer, Hans (utg.): Im Dienst des Evangeliums. Ausgewählte Schriften von P. Pedro Arrupe S.J., Generaloberer der Gesellschaft Jesu (1965–1983). München (Erich Wewel) 1987.

## Referanser


## Litteratur
* Martin Maier: *Pedro Arrupe – Zeuge und Prophet*, Würzburg: Echter, 2007.

## Eksterne lenker
*
Rolf Bjørn Backe

**Rolf Bjørn Backe** (1934–2012) var en norsk fotballspiller. Backe fikk 18 landskamper for  i perioden 1959-62. Han scoret totalt fem mål. Debutkampen var mot  i 1959. 

Som klubbspiller var Backe hele tiden knyttet til Gjøvik/Lyn, med unntak av en periode på Huddersfields amatørlag (som student i England). Rolf Bjørn Backe scoret begge målene da Gjøvik/Lyn slo Vard i cupfinalen i 1962. Han ble tildelt VGs pris som beste senterløper i Ti-klubbserien i 1963. 

Backe var også en habil bandyspiller, med flere sesonger på Gjøvik Bandyklubbs A-lag. På 1970-tallet tok Rolf Bjørn Backe og broren, Per Bue Backe, over farens tekstilforretning, *Rolf Backe A/S*. 

## Referanser


## Litteratur
* Hemstad, Sigbjørn: *Smil, sport og rock. Store hendelser på Gjøvik og Toten på 50- og 60-tallet*, Gjøvik 2007.
* Gjøvik/Lyns cupfinalehelt fra 1962 er død, 77 år gammel., *Oppland Arbeiderblad* 14. september 2012.

## Eksterne lenker
*
Birte

**Birte** og **Birthe** er opprinnelige danske former av andre kvinnenavn. De kan være dannet som kortformer av *[[Birgitta]]*, som er en moderne form av *Brigida*, den latiniserte formen av det keltiske navnet *Brighid*, som kan være dannet av *briganti*, «mektig», eller *brigh*, «styrke». *Birte* og *Birthe* kan også være dannet av det tyske navnet *[[Bertha]]* som har opprinnelse i det germanske *berath*, «lys» eller «skinnenede».

## Utbredelse
Tabellen nedenfor gir en detaljert oversikt over populariteten til fornavnet Birte i noen av de landene hvor statistikk er tilgjengelig.

Birthe var et populært navn på jentebarn i Norge på 1700-tallet.

## Kjente personer med navnet
Personene i listen er ordnet kronologisk etter fødselsår.
* Birthe Neumann (f 1947), dansk skuespiller
* Birte Svatun (f 1958), norsk journalist og forfatter
* Birte Riddervold (f 1980), norsk orienteringsløper

## Referanser


## Eksterne lenker
*
ISO 843

Den internasjonale standerden **ISO 843** etablerer et system for å translittere fra greske bokstaver til latinske bokstaver.

## 1997-utgaven

Unntak:
*doble vokaler αυ translitteres som au
*doble vokaler ευ translitteres som eu
*doble vokaler ου translitteres som ou

## Se også
*Liste over ISO-translitterasjoner

## Eksterne lenker
* Transliteration of Non-Roman Scripts -En samling av skriftsystemer og translitteringstabeller, inkludert ISO 843.
Erik Johansen (fotballspiller)

**Erik Johansen** (født 16. april 1940 på Gjøvik, død 20. november 2000) var en norsk fotballspiller. Johansen fikk 39 landskamper for  i perioden 1961-69, med totalt ni skåringer. Han ble norgesmester med Gjøvik/Lyn i 1962. Johansen spilte for Gjøvik-klubben til 1966, da han gikk til Skeid.

## Referanser


## Litteratur
* Hemstad, Sigbjørn: *Smil, sport og rock. Store hendelser på Gjøvik og Toten på 50- og 60-tallet*, Gjøvik 2007.

## Eksterne lenker
*
Farvel Bafana

***Farvel Bafana*** er en flernasjonal dramafilm fra 2007 i regi av danske Bille August. Filmen handler om forholdet mellom Nelson Mandela og James Gregory, som er Mandelas overordnede og fangevokter. Den er basert på Gregorys egen bok *Goodbye Bafana: Nelson Mandela, My Prisoner, My Friend*. Hovedrollene spilles av Dennis Haysbert og Joseph Fiennes.

## Kontrovers
Bokens nøyaktighet ble tilbakevist av Mandelas gamle venn, Anthony Sampson. I Sampsons bok ** beskyldte han James Gregory, som døde av kreft i 2003, for løgn og sverting av Mandelas privatliv i sin bok *Goodbye Bafana*. Sampson fremholdt at Gregory og Mandela sjelden hadde snakket sammen, men Gregory sensurerte brevene sendt til Mandela i fangenskap, og brukte denne informasjonen til å fabrikkere et tett forhold til ham. Sampson hevdet også at andre voktere mistenkte Gregory for å spionere for myndighetene, og at Mandela vurderte å saksøke Gregory.

*The Making Of* inneholder et videointervju med Nelson Mandela hvor han omtaler James Gregory på følgende måte: 

## Rolleliste
* Joseph Fiennes     –     James Gregory
* Dennis Haysbert    –     Nelson Mandela
* Diane Kruger       –     Gloria Gregory
* Patrick Lyster     –     Maj. Pieter Jordaan
* Faith Ndukwana     –     Winnie Mandela
* Mehboob Bawa       –     Ahmed Kathrada
* Leslie Mongezi     –     Walter Sisulu
* Sizwe Msutu        –     Cyril Ramaphosa
* Norman Anstey      –     Jimmy Kruger

## Referanser


## Eksterne lenker
*
Petter Fauchald

**Petter Fauchald** (født 30. mars 1930 i Østre Toten, død 4. januar 2013 samme sted) var en norsk fotballspiller. Han fikk to , begge i 1954. Fauchald var en målfarlig og rask ytreløper på Kapp IFs gode 50-tallslag, som også fikk ett år i Hovedserien (1958/59).

## Referanser


## Litteratur
* Hemstad, Sigbjørn: *Smil, sport og rock. Store hendelser på Gjøvik og Toten på 50- og 60-tallet*, Gjøvik 2007.

## Eksterne lenker
* 
* Artikkel om Petter Fauchald på lokalhistoriewiki
Heathrow Terminal 5 stasjon

**Heathrow Terminal 5** er en jernbane- og undergrunnsstasjon ved Heathrow lufthavn i London.

Stasjonen ble åpnet 27. mars 2008, samtidig med den nye terminalen ved flyplassen, og betjenes av undergrunnsbanens Piccadilly-linje og flytogekspressen Heathrow Express.

|}
## Eksterne lenker
* Heathrow Airport Terminal 5 jernbanestasjon National Rail Enquiries (Engelsk)
* Heathrow Airport Terminal 5 bus/tube (undergrunnsbane) Transport for London (Engelsk)
Roy Strandbakke

**Roy Astor Strandbakke** (født 12. oktober 1930 på Raufoss, død 22. april 2021 samme sted) var en norsk fotballspiller.

Strandbakke spilte to kamper på det , i henholdsvis 1953 og 1957. Han spilte også åtte B-landskamper. Strandbakke spilte hele tida på Raufoss IL, med totalt 629 kamper. I sin tidlige karriere spilte Strandbakke på høyre ving og senere i karrieren som forsvarsspiller.

## Referanser


## Litteratur
* Hemstad, Sigbjørn: *Smil, sport og rock. Store hendelser på Gjøvik og Toten på 50- og 60-tallet*, Gjøvik 2007.

## Eksterne lenker
*
Knut Dahlen

**Knut Dahlen** (født 28. september 1922 på Raufoss i Vestre Toten, død 18. mars 1999) var en norsk fotballspiller. Dahlen spilte fem kamper for det , i perioden 1946–1953. Som klubbspiller representerte han Raufoss IL.

## Referanser


## Litteratur
Hemstad, Sigbjørn: *Smil, sport og rock. Store hendelser på Gjøvik og Toten på 50- og 60-tallet*, Gjøvik 2007.
Bjarte

**Bjarte** er et norsk mannsnavn dannet av det norrøne navnet *Bjartr* som betyr «lys» eller «skinnende».

## Utbredelse
Tabellen nedenfor gir en detaljert oversikt over populariteten til fornavnet Bjarte og varianter av dette i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Bjarte Leithaug (født 1957), norsk forfatter, komponist, musiker og sanger
* Bjarte Flem (født 1958), norsk fotballspiller
* Bjarte Engeset (født 1958), norsk dirigent
* Bjarte Paul Tjøstheim (født 1967), norsk tv-/radiopersonlighet og skuespiller
* Bjarte Hjelmeland (født 1970), norsk skuespiller
* Bjarte Engen Vik (født 1971), norsk kombinertløper
* Bjarte Eike (født 1972), norsk fiolinist
* Bjarte Agdestein (født 1972), norsk animatør og tegneserieskaper
* Bjarte Baasland (1974–2026), norsk bedrageridømt
* Bjarte Breiteig (født 1974), norsk forfatter
* Bjarte Myrhol (født 1982), norsk håndballspiller
* Bjarte Keilen (født 1990), norsk judoutøver

## Referanser


## Eksterne lenker
*
Hans Vintervold

**Hans Vintervold** (født 6. mai 1955 på Glåmos i Sør-Trøndelag) er en norsk politiker (Ap). Han har vært medlem av Røros kommunestyre siden 2003 var ordfører fra 2007 til 2019.

Han er utdannet innen agronomi og bank og forsikring. Vintervold har yrkesbakgrunn som bank- og forsikringsrådgiver i Fokus Bank, Forenede Forsikring, Gjensidige Forsikring og RørosBanken, i sistnevnte også som leder for Oslo-avdelingen.

## Referanser


## Eksterne lenker
*
John Helge Andersen

**John Helge Andersen** (født 7. november 1944) er en norsk tannlege og politiker (Ap). Han var medlem av Røros kommunestyre 1992–2007 og ordfører 1999–2007.

## Referanser
Kommunestyrevalg i Røros

**Kommunestyrevalg i Røros** er en oversikt over kommunestyrevalg avholdt i Røros kommune i Trøndelag. Røros ligger i Gauldalen.

## 2003

«Andre» er *Røroslista* (2 repr), Pensjonistpartiet (1 repr) og *Fellesliste [[Senterpartiet|Sp]]/[[Venstre|V]]* (3 repr).

## 2007

## 2011

## 2015

## 2019

## 2023

## Referanser